system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Pierre Gassendi.
assistant
Pierre Gassendi (Pierre Gassend, Petrus Gassendi; () a fost un fizician, matematician, astronom, filozof și călugăr iezuit francez.

A fost un reprezentant important al materialismului atomist.

S-a dovedit precoce, astfel că la 16 ani ținea cursuri de retorică la Digne-les-Bains. Mai târziu a devenit profesor de teologie la Aix-en-Provence și de matematică la Collège Royal din Paris.

Activitate științifică 

Opera sa a rezumat doctrina atomistă a lui Epicur și a manifestat opoziție față de aristotelism. A fost rivalul lui René Descartes și i-a combătut concepția raționalistă.

Filozofia sa materialistă a fost apreciată.

În ceea ce privește știința, a acordat o importanță deosebită experimentului. Printre cele mai deosebite rezultate științifice se pot enumera:
 În 1629 a explicat producerea haloului ca datorându-se cristalelor de gheață;
 În 1631 este primul om care observă tranzitul unei planete peste Soare, studiind tranzitul lui Mercur prezis de Johannes Kepler.
 Cu ajutorul unei camere obscure determină diametrul aparent al Lunii.

Scrieri 
 1624: Exercitationes paradoxicae adversus Aristoteles (Haga);
 Institutio astronomia, dedicată lui Richelieu;
 1658: Petri Gassendi Dinieusis ecclesiae praepositi et in Ac. Paris Mathes Reg. Professioris, opera omnia in sex tomos divisa, în care și-a redat lucrările de filozofie;
 1646: De proportione qua gravia decidentia acceleratur, în care expune teoria căderii accelerate a corpurilor.

Note

Nașteri în 1592
Decese în 1655
Fizicieni francezi
Filozofi francezi
Profesori ai Collège de France
Scriitori de limbă latină din secolul al XVII-lea
Teologi creștini din secolul al XVII-lea
Astronomi francezi
Fizicieni din secolul al XVII-lea
Matematicieni francezi din secolul al XVII-lea
Filozofi din secolul al XVII-lea
Astronomi din secolul al XVII-lea
Nașteri pe 22 ianuarie
Decese pe 24 octombrie
Eponime ale craterelor de pe Lună
Eponime ale asteroizilor
Preoți romano-catolici în știință
Iezuiți
Oameni din Provența-Alpi-Coasta de Azur